Interaktív zenei előadás gyerekeknek Bakonyi Bálinttal
2024-09-01 11:00 - 12:00 (Europe/Budapest) | Dunaparti Művelődési Ház, Dunakorzó 18., Szentendre, Pest, 2000, Magyarország
Interaktív könnyűzenei előadás, ahol a résztvevő gyermekek hangjának felvételéből Bakonyi Bálint zenei producer, a Producer School tulajdonosa percek alatt kész zenét varázsol. Az előadás segíti a gyerekek későbbi tudatos zenehallgatását azáltal, hogy megismerik az alapvető zenei funkciókat, a hangulatkeltés eszközeit úgy, hogy közben maguk is részesei a zenei alkotás folyamatának. Játékos formában, észrevétlenül matek és fizika óra is történik, miközben a fókusz megmarad. A sikítás, tánc és a jó hangulat garantált!
A részvétel ingyenes!

Női életszakaszok a stílustanácsadó és az asztrológus szemével.
2024-09-01 11:00 - 12:00 | Ur Eleonóra Batik Galéria, Dumtsa Jenő u. 15., Szentendre, Pest, 2000, Magyarország
„Egy nő minden életszakaszában szereti, ha megmutathatja a nőiességét a megjelenésén keresztül is. De a nő változik, és a nő teste is változik, ezzel pedig a stílusunk, és a megjelenésünk is mindig új arcát mutatja meg. Hogyan jelenik meg a nő az asztrológiában? A beszélgetés során azt fogjuk körbejárni, hogy miért fontos a saját testünk ismerete a megjelenésünk szempontjából? Hol van az igazi kulcs a megrendíthetetlen magabiztosságunkhoz? A kettévágott és feldarabolt Istennő mitológiája. Mit is jelent egy nő életében a ciklus, milyen jelentősége van a testünk megismerése a saját nőiességünk megismerésében? A Hold három arca, a Hold ciklusai. A menopauza milyen belső és külső változásokat hoz az életünkbe? Hogy érdemes ezt a ruháinkkal, öltözködésünkkel támogatni? Aszteroida istennők a radix képletünkben. A beszélgetés során fogunk mesélni a színekről, a testalkatokról, és ha a közönség kíváncsi rá, még olyan optikai karcsúsító trükköket is hozunk, amiket már azonnal fognak tudni a gyakorlatban alkalmazni. A sérült feminin – a nőstény kentaurok, az asztrológiában hol láthatjuk milyen karmikus sebeink vannak. „

Ezeket a kérdéseket járjuk körbe Kovács Orsolya Yurkov stílustanácsadó, női mentorral, akit meghívtam a galériába egy beszélgetésre.

A program ingyenes.

Népművészet mesterfokon - kuriózum séta Szentendre belvárosában
2024-09-01 11:00 - 13:00 | Tourinform Iroda előtt
Sétánkon a népművészet különböző ágainak jeles képviselőivel talákozhatunk.
Házigazdáink közül többen a „Népművészet Mestere” kitüntető díj birtokosai vagy a „Népi Iparművész” rangos cím viselői. Ez alkalommal szélesre tárják üzleteik ajtaját előttünk és mesélnek több évtizedes munkásságukról, gyakran több generációra visszatekintő családi mesterségbeli hagyományaikról.
Megismerkedhetünk a késkészítés tradícióival, a népi kerámiával és a kínai porcelánkészítéssel, valamint kézzel készített babákkal és a kékfestés hagyományos technikáival. Láthatunk majd rangos hazai és nemzetközi szakmai zsűrik által kitüntetett alkotásokat.

A séta állomásai:– Szankovits Késesház, Szankovits Tibor – a Népművészet Mestere, az MMA köztestület tagja, a Pro Renovanda Cultura Hungariae Alapítvány alapítványi díjasa, Szankovits Örs – Népi Iparművész-Szente Krisztina – Fazekas Népi Iparművész-Guba Rózsa – Babakészítő Népi Iparművész-Kovács Kékfestő Üzlet, (Kovács Miklós, Kossuth-díjas, a Nemzet Művésze díjjal kitüntetett Népi Iparművész, az MMA rendes tagja, Kovács Miklósné és Panákné Kovács Mária – Népi Iparművészek, Ruzicska-Panák Annamária – A Népművészet Ifjú Mestere)

Sétavezető: Komáromi-Raisz BorbálaIdőtartam: 1,5-2 óraIndulás: a Tourinform Iroda előlLétszám: max. 20 főRegisztráció szükséges a tdm@szentendre.hu e-mail-címen.

Replacc játszótér a Fő téren
2024-09-01 11:00 - 18:00 | Fő tér, Fő tér, Szentendre, Pest, 2000, Magyarország
A Zöldövezet Társulás Egyesület interaktív környezetvédelmi programjaival a hulladék megelőzésének fontosságára hívja fel a figyelmet. A Replacc játszótér elhasználódott tárgyakból épült, mert szeretnék a családoknak megmutatni, hogy a hulladék érték!

AD MAKRAME MŰHELYBEMUTATÓ ÉS WORKSHOP
2024-09-01 11:00 - 18:00 | AD Makrame, Dumtsa Jenő utca 11., Szentendre, Pest, 2000, Magyarország
Az AD Makrame márkát Gyarmati Teodóra alapította 2020-ban. A márkát a kézműves munka szeretete, az egyediségre való törekvés, valamint a dizájn és művészet összehangolása hívta életre. Az alkotó munkái egytől egyig egyedi tervezésű, aprólékosan kidolgozott, kézi csomózással készített alkotások.
A Dumtsa Jenő utca 11. szám alatt található műhely a fesztivál ideje alatt nyitva áll a látogatók előtt. Több folyamatban lévő munka megismerésével a látogatók betekintést nyerhetnek a munka folyamatába, valamint egy közös projekt keretében ki is próbálhatják a csomózás alapjait.
Helyszín: AD Makrame (Dumtsa Jenő utca 11.)

TERÍTÉKEN A PORCELÁN
2024-09-01 11:00 - 18:00 | Szente Krisztina Ceramic Studio, Gőzhajó utca 1., Szentendre, 2000, Magyarország
Kortárs porcelán galéria, nyitott műhely és kínai teakóstoló a Szente Krisztina Ceramic Studioban a fesztivál mindhárom napján.

LEGYÉL TE IS SZENTENDREI UTCAZENÉSZ!
2024-09-01 12:00 - 15:00 | Tourinform udvar, Dumtsa Jenő u. 22., Szentendre, Pest, 2000, Magyarország
Félórás bemutatkozási lehetőséget nyújtunk mindazoknak a zenészeknek, akik zenei tehetségüket a nagyközönségnek is felvillantanák.

PIRK JÁNOS MÚZEUM ÉJJEL-NAPPAL
2024-09-01 12:00 - 21:00 | Pirk János Múzeum
A fesztivál ideje alatt meghosszabbított nyitvatartással várja látogatóit a Pirk János Múzeum.
Pirk János (1903-1989) festőművész, a XX. századi magyar művészet és a szentendrei festészet egyik kiemelkedő alkotója, számos kitüntetés díjazottja. Művészi pályája 1919-től 1989-ig hetven évet ívelt át, a Nagybányai Művésztelepen indult, további állomásai Budapest, Róma, Párizs, Nagybánya, Gödöllő és Szentendre voltak.
A kiállítás belépőjeggyel látogatható.

ÉJJEL-NAPPAL TÁRSASJÁTÉK
2024-09-01 14:00 - 18:00 | Dunaparti Művelődési Ház – udvari terem, Dunakorzó 18., Szentendre, Pest megye, 2000
A fesztivál alatt a Felnőttmegőrző – Társasjátékos Klub rendkívüli játéknapot tart, három napon át társasjáték-maraton lesz! Az érdeklődők játszhatnak a felnőtteknek szóló legjobb stratégiai, és logikai társasjátékokkal.
Péntek-szombat 14:00-22:00
Vasárnap 14:00-18:00

Sárközy Lajos hegedűművész koncertje
2024-09-01 15:00 - 16:00 | Cháj Galéria és Kávézó, Pátriárka utca 6., Szentendre, Pest megye, 2000, Magyarország
Idén is részt veszünk a Szentendre éjjel-nappal nyitva rendezvénysorozatban, várunk mindenkit szeretettel augusztus 31. és szeptember 1. között!Programok:Augusztus 31.20:30 Graffitishow: Egy graffiti elkészültét lehet élőben nyomon követni
Szeptember 1.10:00 A graffitishow folytatódik15:00 Sárközy Quartett: Sárközy Lajos, Junior Príma és Liszt Ferenc díjas hegedűművész észenekarának koncertjeAz esemény ingyenes, de regisztrációhoz kötött: https://form.jotform.com/24218397310605316:00 Bolyki Jonatán kiállításának megnyitója

Helyszín: Zsidóház Szentendre (2000 Szentendre, Pátriárka utca 6.)

Augusztus 30. (péntek) a kávézó zárva lesz, a zsinagóga a szokásos rend szerint működik.Augusztus 31. (szombat) a kávézó 20:30-tól éjjel 1:00-ig tart nyitva.Szeptember 1. (vasárnap) a kávézó 10:00-18:00-ig látogatható.

Körmönfonás
2024-09-01 15:00 - 17:00 | Tourinform udvar, Dumtsa Jenő u. 22., Szentendre, Pest, 2000, Magyarország
A körmönfonás technikájával gyorsan és játékosan készíthetünk magunknak karkötőket. Mi adjuk hozzá a színesebbnél színesebb cérnákat, neked pedig a kreativitásodat kell magaddal hoznod!
A foglalkozást tartja: Mercel Edit népi játék- és mézeskalács-szakoktató

Helyszín: Tourinform Iroda udvara

Lenyomatok - növényi mintázatok kerámián Belá Krisztina keramikussal
2024-09-01 15:00 - 17:00 | RegenTag Műhelygaléria, Kucsera Ferenc utca 2/a, Szentendre, 2000, Magyarország
A foglalkozás alkalmával agyaglapokat nyújtunk, mintázás gyanánt pedig növények leveleit, viràgait fogjuk belepréselni az agyagba, majd ebből építünk használati tàrgyakat, például tálkát vagy bögrét.

A foglalkozás időtartama 2 óra, az agyagot és eszközöket mi biztosítjuk. Készülök különböző növényekkel, de ha van számodra kedves levél vagy virág, nyugodtan hozhatod. Az égetés után a tárgyakat bemázazom, előre választható átlátszó vagy egyszínű mázzal.

A foglalkozás ára 10 000 Ft / fő, maximális létszám: 8 fő

Jelentkezés: https://www.regentag.hu/hu/eventdate/1336

Divatbemutató és kiegészítő vásár
2024-09-01 15:00 - 19:00 | Japánkert, Japánkert, Szentendre, Pest megye, 2000, Magyarország
Résztvevő designerek:
Farkas Bori, Bagdi Kata, Albrecht Emese, Franta Ági, Engelhardt-Marosy Gabriella, Gina Altamirano, Maholányi Gabriella, Demjén Réka, Simon-Dina Judit
Program:
Az esemény célja, hogy a Szentendrei kötődésű designerek egy csoportja bemutathassa saját tervezésű és készítésű ruháikat egy divatbemutató keretein belül. Ugyanakkor a látogatóknak lehetőséget szeretnénk biztosítani ezek megvásárlásához, a tervezőkkel való személyes találkozáshoz és legújabb kollekcióik/alkotások megismeréséhez.
Továbbá az esemény esszenciáját képezi az is, hogy a látogatók, olyan fenntartható és megfizethető (közép árfekvésű) divatcikkeket találjanak, amelyek Szentendre kötődésű művészek alkotásai. Ezzel is elősegítve a lokális kereskedelem fellendítését a divatcikkek területén.
A divatbemutatón 4 designer mutatja be ruháit 15:30-tól kezdve. A program nagyjából 1 órát vesz igénybe, melynek elején rövid beszéd köszönti a látogatókat és ismerteti a programon résztvevő designereket. A divatbemutató végén pedig az tervezők is bemutatásra kerülnek.
A bemutató után 16:30-tól kerekasztal beszélgetés az alkotókkal.
A vásár 15 órától kezdve folyamatosan látogatható, egészen 19 óráig, ez alatt az idő alatt beszélgetésekre, vásárlásra, mások megismerésére nyitjuk meg a lehetőséget. Fotós segítségével az esemény dokumentációja is ez alatt az idő alatt készül el. Továbbá minden egyéb szolgáltatást a Newsee Store biztosít.

Bolyki Jonatán kiállításmegnyitó
2024-09-01 16:00 - 17:00 | Cháj Galéria és Kávézó, Pátriárka utca 6., Szentendre, Pest megye, 2000, Magyarország
Idén is részt veszünk a Szentendre éjjel-nappal nyitva rendezvénysorozatban, várunk mindenkit szeretettel augusztus 31. és szeptember 1. között!Programok:Augusztus 31.20:30 Graffitishow: Egy graffiti elkészültét lehet élőben nyomon követni
Szeptember 1.10:00 A graffitishow folytatódik15:00 Sárközy Quartett: Sárközy Lajos, Junior Príma és Liszt Ferenc díjas hegedűművész észenekarának koncertjeAz esemény ingyenes, de regisztrációhoz kötött: https://form.jotform.com/24218397310605316:00 Bolyki Jonatán kiállításának megnyitója
Helyszín: Zsidóház Szentendre (2000 Szentendre, Pátriárka utca 6.)
Augusztus 30. (péntek) a kávézó zárva lesz, a zsinagóga a szokásos rend szerint működik.Augusztus 31. (szombat) a kávézó 20:30-tól éjjel 1:00-ig tart nyitva.Szeptember 1. (vasárnap) a kávézó 10:00-18:00-ig látogatható

RUSTICA BORKÓSTOLÓ PINCETÚRÁVAL
2024-09-01 16:00 - 17:00, 2024-09-01 18:00 - 19:00 | Rustica Borműhely, Gőzhajó u. 2., Szentendre, 2000, Magyarország
4 tételes borkostoló pincetúrával. Hűtse le magát nálunk, találkozzunk Szentendre belvárosában található 100 m hosszú borospincénkben, ahol a bort készítjük! Elmeséljük, hogy melyik bornál milyen kihívásokkal néztünk szembe, hogy mi a különbség, ha ugyanazt a bort light, medium vagy strong pörkölésű hordókban érleljük.
A program hossza körülbelül 1 óra, a pincében 10-12 fok van, érdemes melegebb ruhával is készülni.
Előzetes bejelentkezés ajánlott az info@rusticabor.hu e-mail címen.
A borkóstoló ára: 6000 Ft/fő
Időpontok:
augusztus 30. (péntek) 16:00, 18:00
augusztus 31. (szombat) 16:00, 18:00
szeptember 1. (vasárnap) 16:00, 18:00

Zenél a SobriBoogie Együttes
2024-09-01 17:00 - 19:00 | Tourinform udvar, Dumtsa Jenő u. 22., Szentendre, Pest, 2000, Magyarország
Az együttes improvizatív örömzenéjének sokszínűségét azok a zenei hatások határozzák meg, amelyek a Dunakanyarban szárnyaikat bontogató muzsikusok számára szinte elkerülhetetlenek; a népzenei motívumokat éppúgy a magunk örömére használják zenéjükben, mint az elmúlt évtizedek legismertebb slágereit.

A háromfős akciócsoport tagjai: Mocskonyi Dörgő – gitár; Vaskó-Fehérváry Regő – ütőhangszer; Fáy Lukács – szaxofon
Helyszín: Tourinform Iroda udvara

Dj GLMB - live Kacsakő
2024-09-01 17:00 - 21:00 | Kacsakő Bisztró, Duna korzó 21, Szentendre, Pest, 2000, Magyarország
Dj GLMB eklektikus zenéjével kényezteti a kavicsos közönségét.

Swing à la Django
2024-09-01 18:00 - 19:30 | Dunakorzó, Dunakorzó 18., Szentendre, 2000, Magyarország
A Swing à la Django együttes Magyarország legismertebb és leginnovatívabb pop-swing zenekara. Különleges stílusötvözetet teremtettek azzal, hogy zenéjük hangzásában harmóniára talál a pop zene keverve a magyar autentikus folklór zenével, a francia manouche swinggel és az argentín bossa novával. Ezen stílusok mixének eredménye ez az általuk Hungarian Django Swing-nek nevezett egyedi stílus. A zenekar slágerei meghódították az elmúlt két évben a nagyobb rádiók lejátszási listáit és a zenei megosztókon milliós nézettségeket értek el, 2021 -ben A DAL ötödik helyezettjei lettek, 2022-ben középdöntősei lettek saját dalaikkal. 2021-ben a Mahasz éves rádiós játszási toplistáján 25-ek lettek a Gyémánt című feldolgozással. Emellett telt házas koncertet adtak a Budapest Papp László Arénában Bangó Margit hivatalos zenekaraként a művésznővel 2022 tavaszán. Rendszeresen koncerteznek, turnéznak belföldön és külföldön, a közönség nagy örömére.

Helyszín: Borkorzó nagyszínpadA részvétel ingyenes!

MESÉS MÚZEUM KORZÓ | Égigérő templomok
2024-09-01 18:00 - 20:00 | Kmetty Múzeum, Fő tér 21., Szentendre, Pest megye, 2000
A Ferenczy Múzeumi Centrum idén is csatlakozik programjaival a város háromnapos, nyárzáró eseményéhez a Szentendre Éjjel-Nappal Nyitva fesztiválhoz. Ilyenkor Szentendre hangulatos utcácskái megtelnek fényekkel, zenével, irodalommal, gasztronómiai programokkal és művészettel! A városban sétálva a múzeumokat se hagyjuk ki: múzeum korzóval, tárlatvezetésekkel és kreatív programokkal, szombaton pedig 1-et fizet 3-at vihet akcióval várjuk vendégeinket.
Nyitvatartás a Szentendre Éjjel-Nappal Nyitva fesztivál alatt: pénteken – szombat 10.00 – 21.00, vasárnap 10.00 – 18.00
✸ ✶ ✸ ✶ ✸ ✶
A Szentendrei Nyitott Templomok Hétvégéjének (szept. 6-8.) bevezetéseként mesés koraesti sétát teszünk Szentendre templomai között.
Sétavezető: Nagy Luca meseterapeuta
Sétajegy: 2500 Ft
Indulás: Kmetty Múzeum, Fő tér 21.
Regisztráció szükséges: regisztracio@muzeumicentrum.hu
* * *
További Szentendre Éjjel-Nappal Nyitva fesztivál programok:
AUGUSZTUS 30. PÉNTEK, 18:00MÚZEUM KORZÓ | AZ ALAPÍTÓK NYOMÁBAN
* AUGUSZTUS 31. SZOMBAT, 16:00FINISSZÁZS | Záró tárlatvezetés Jávor Piroska: Játék a „Parnasszuson” c. kiállításán
* AUGUSZTUS 31. SZOMBAT, 17:00DIVAT | ÍZEK | UTAZÁS
*AUGUSZTUS 31. SZOMBAT, 18:00ÚJRÁZÁS | Újra hasznos ötletek a divatban és a konyhában. Újra játszás. Öltöztessünk madárijesztőt!
*1-et fizet 3-at vihet: Szombati programjaink az aznapi múzeumi sétajeggyel végiglátogathatóak.
* * *
A hétvégén látogatható kiállítások:
• Czóbel Múzeum, Szentendre, Templom tér 1.Paletták – Czóbel Béla párizsi és magyarországi kapcsolatai
• Ferenczy Múzeum, Szentendre, Kossuth Lajos u. 5.A GYŰJTEMÉNY (1900-2022)Finom életek – A gyűjtemény diákszemmelAz FMC diákkurátorainak válogatásaTakarékos módi – néprajzi kiállítás
• Kmetty Múzeum, Szentendre, Fő tér 21.Barcsay Jenő: A formák ritmusa
• Kovács Margit Kerámiamúzeum, Szentendre, Vastagh Gy. u. 1.Kovács Margit, a Duna királynője
• Szentendrei Képtár, Szentendre, Fő tér 2-5.Játék a „Parnasszuson” – Jávor Piroska festőművész kiállítása
• Vajda Múzeum, Szentendre, Hunyadi u. 1.Vajda Lajos Szentendréje – Vajda motívumvilágának nyomában
• PhotoLab – Vajda Múzeum, Szentendre, Hunyadi u. 1.Tropical Depression – Kudász Gábor Arion kiállítása

30 fok árnyékban
2024-09-01 19:00 - 21:00 | Folt Kávézó, Kucsera Ferenc u. 11., Szentendre, Pest, 2000, Magyarország
30fok árnyékban koncert a Szentendre Éjjel-Nappal Nyitva Fesztiválon! Gyertek el Szentendre ikonikus helyszínére, a Folt Kávézóba és zárjuk le együtt a nyarat!
Kreatív, a művészetért rajongó fiatalokból álló zenekar vagyunk.
Mindannyiunkat különböző zenei stílusok mozgatnak meg, amit a dalaink is tükröznek, hangzásunk hol pop-rockos, hol jazz-es vagy alternatív folk-os. Szerves részét képezi zenénknek az improvizáció is, ami hol kötöttebb, hol teljesen szabad módon tölti ki a dalainkat. A szövegeinket magyar nyelven írjuk, élethelyzeteket, érzéseket és tapasztalatokat dolgozunk fel bennük, s reméljük ezzel elindíthatunk valamit azokban, akik meghallgatják őket.
A zenekar tagjai:
Pásztor Csilla – ének
Herendi – Báthory Boglárka – szaxofon, vokál
Herendi Botond – gitár
Veréb Patrik – basszusgitár
Tóth Pál Benedek – dob
A belépés ingyenes!
Folt Kávézó asztalfoglalás:
foltnok@gmail.com
06 30 448 8515

Fényfestés a Fő téren
2024-09-01 20:00 - 22:00 | Fő tér, Fő tér, Szentendre, Pest, 2000, Magyarország
A Szentendre Éjjel-Nappal Nyitva Fesztivál alatt esténként a Fő tér különleges fényárban pompázik. Csodáld meg Te is!

Hét Hat Club X Pharo Drom // Barlang
2024-09-01 20:00 - 23:00 | Barlang, Dunakorzó 18., Szentendre, 2000, Magyarország
Szeptemberrel a Szentendre Éjjel-Nappal Nyitva fesztiválon kezd be közös koncerttel – immáron harmadjára – a két zenekar.
Pharo Drom: Az értényi srácok átlagéletkora ne tévesszen meg senkit, az őszinte, autentikus roma muzsika a vérükben van és el is hozzák nekünk hatalmas lendülettel a hónap első napján.
Hét Hat Club: A zenekar a tőle megszokott színes stílusait hozza, de igyekszik még jobban tágítani a határokat. Mostanában a népzene és az elektronikus tánczene vegyítésén ügyködnek, így hozták létre a Tánc House műfajt.
Gyertek el egy táncra, de meg se álljatok, mert a fesztivál 3 napig tart.
Jegyed: https://tixa.hu/het-hat-club-x-pharo-drom-barlang-szentendre-20240901
A rendezvény az NKA Hangfoglaló Könnyűzenei Támogató Program támogatásával valósul meg.

Vujicsics 50 feat. Tolcsvay László
2024-09-01 20:30 - 22:00 | Dunakorzó, Dunakorzó 18., Szentendre, 2000, Magyarország
Ez évben ünnepli 50 éves születésnapját a Kossuth-díjjal kitüntetett Vujicsics Együttes, így hát egészen különleges könnyedség és összeszokottság jellemzi koncertjeiket. Autentikus előadásmódjukkal, tradicionális hangszereikkel és ellenállhatatlan kisugárzásukkal minden fellépésükön lenyűgözik közönségüket, de koncertjük azok számára is meglepetéssel szolgál, akik végig követték pályafutásukat. Számukra is várva-várt esemény a együtt zenélés, a magyar zenei élet egyik legendás alakjának közreműködésével, a szintén Kossuth-díjas Tolcsvay Lászlóval.

Helyszín: Borkorzó nagyszínpadA részvétel ingyenes!

KÉPEK JÖNNEK/MENNEK - a Szentendre Fotóklub kiállítása
2025-08-29 - 2025-08-31 | Civil Ház, Péter Pál utca 1., Szentendre, Pest megye, 2000, Magyarország
Fotókiállítás három napon át, naponta többször megújuló tematikával. Új képek, új nézőpontok – minden belépés egy másik élmény.

Eddig nem fotózott Szentendre | Fotós séta a Szentendre Fotóklub tagjaival
2025-08-29 - 2025-08-31 | Civil Ház, Péter Pál utca 1., Szentendre, Pest megye, 2000, Magyarország
Közös barangolás az ismert és elfeledett városrészeken a Szentendre Fotóklub tagjaival.
További információ a fotoklub.tdm@szentendre.hu email címen, vagy a Civil Házban kérhető.
Indulás: Civil Ház (Péter Pál u. 1.)

Olaszország egy harapásnyira!
2025-08-29 - 2025-08-31 | Passata Pizza, Alkotmány utca 2., Szentendre, Pest, 2000, Magyarország
A fesztivál ideje alatt a pizzéria igazi olasz hangulattal vár: kizárólag olasz zene szól majd reggeltől estig, az enteriőr mediterrán díszbe öltözik, és persze a kemencéből a legfinomabb nápolyi pizzák kerülnek ki. Csempéssz egy kis dolce vita-t a hétvégédbe!

Az IKON Csoport kiállítása
2025-08-29 - 2025-08-31 | Pirk János Múzeum
A szentendrei IKON Csoport Szépművészeti Egyesület immár tradicionálisan vesz részt idén is a Szentendre Éjjel- Nappal Nyitva programjában. Új tagokkal bővülve, az egyesület jeles alkotóink munkáival találkozhat a közönség a kiállításon, a Pirk János Múzeum kertjében.
Az IKON csoport művészeti egyesület szervezetileg 2004-ben jött létre Szentendrén élő művészekből. Az egyesület értéke a művészeti sokszínűségében rejlik, tagjai fotósokból, festőkből, grafikusokból, textilművészből, szobrászokból állnak és mintegy 40 kiállítást szerveztek már Szentendtrén és országszerte sok helyszínen. Megalakulása óta markánsan jelen van a már korábban megalakult más szentendrei egyesületek között. ( Mint a Régi Művésztelepi Egyesület vagy a Vajda Lajos Stúdió) Több alkalommal megszervezték az úgynevezett IKON-napot például a Bükkös patak partján, ami egy egész napos program volt és a Szentendre Éjjel-Nappal programsorozat keretében is visszatérően. Az IKON csoport alkotói a szentendrei művészet sok művészettörténeti tanulmányban leírt jelentőségteljes művészeti életében és hagyományaiban jelenítik meg magukat és kívánnak meghatározó szerepet betölteni munkásságukkal.

Kiállítás | Magvetés és élő vizek folyama
2025-08-29 - 2025-08-31 | Múzeum Kert Kávézó, Bogdányi út 34., Szentendre, Pest megye, 2000, Magyarország
A Múzeum Kert Kávézó galériájában megtekinthetők az Infinito Modern art Gallery pályázatának legjobb alkotásai. Palásti Renáta képzőművész és Stromajer Attila kreatív alkotó, többszörös Designer-díjas művész is jelen lesz alkotásaival, ahol lehetőség lesz a látogatóknak a velük való találkozásra, valamint egy jó beszélgetésre, hogy szakmai fortélyokat, technikákat ötleteket és tanácsokat adjanak feltörekvő társaiknak és minden egyes kíváncsi érdeklődő szemnek.

Babakocsi kiállítás
2025-08-29 10:00 - 18:00 | Virágok és Kívánságok tere, Alkotmány utca, Szentendre, Pest megye, 2000, Magyarország
A kiállítás a Blue Land Folklor előtti Virágok és Kívánságok terén látható. Az üzlettulajdonos gyűjteménye olyan eredeti méretű, illetve gyerekjátéknak készült babakocsikból áll, melyek a 19-20. századból származnak. Az arra járók nemcsak a babakocsik “évjáratát”, hanem jellegzetességeit, és érdekességeket is megtudhatnak.
